**ISTARSKA ŽUPANIJA**

**REGIONE ISTRIANA**

**Upravni odjel za talijansku nacionalnu autohtonu zajednicu,**

**nacionalne manjine i mlade**

**JAVNI POZIV**

**za podnošenje prijava projekata ili programa**

**za financiranje aktivnosti za mlade**

**iz Proračuna Istarske županije za 2025. godinu**

**UPUTE ZA PODNOSITELJE PRIJAVA**

za prijavu na Javni poziv za financiranje aktivnosti za mlade

Datum objave Javnog poziva: 08.01.2025.

Rok za dostavu prijava na Javni poziv: 08.02.2025.

SADRŽAJ

1. CILJEVI JAVNOG POZIVA I PRIORITETI ZA DODJELU SREDSTAVA .….……....3
2. **VRSTA I VISINA FINANCIJSKE POTPORE ............................................................4**
3. UVJETI KOJE MORAJU ISPUNJAVATI PODNOSITELJI PRIJAVA NA JAVNI POZIV ………………………………............................................................................4
4. PARTNERSTVA I SURADNJA NA PROVEDBI PROGRAMA I PROJEKTA …........5
5. PRIHVATLJIVI TROŠKOVI KOJI ĆE SE FINANCIRATI PUTEM JAVNOG …...……6
6. OBVEZA POSTUPANJA SUKLADNO UPUTAMA I TEKSTU JAVNOG POZIVA TE POPIS PRILOGA KOJI SE PRILAŽU DOKUMENTACIJI …………..........................8
7. ADRESA I NAČIN DOSTAVE PRIJAVE PROGRAMA ILI PROJEKTA …….............8
8. ROKOVI I NAČIN POSTAVLJANJA PITANJA .........................................................9

# PREGLED I OCJENA PRIJAVE ……..………...……….…..…....................................9

1. DONOŠENJE ODLUKE O DODJELI SREDSTAVA I UGOVARANJE …...….…...10
2. ROKOVI I NAČIN PODNOŠENJA PRIGOVORA NA ODLUKU O DODJELI SREDSTAVA ………………………………………………………………………..……11
3. INFORMIRANJE I VIDLJIVOSt ….………………..………...…………….………….11
4. CILJEVI JAVNOG POZIVA I PRIORITETI ZA DODJELU SREDSTAVA

Istarska županija dodjeljuje financijska sredstva za aktivnosti za mlade županijskim udrugama, zajednicama, društvima, kulturnim društvima i drugim organizacijama civilnoga društva koje su programski usmjerene na obrazovne, kulturne, sportske, zdravstvene i ostale društvene aktivnosti i rad s mladima na području Istarske županije.

Opći cilj Javnog poziva je podizanje kvalitete života mladih na području Istarske županije kroz aktivnosti usmjerene na poboljšanje uvjeta za zadovoljavanje potreba mladih.

Posebni cilj Javnog poziva je aktivno sudjelovanje mladih u kreiranju i provedbi aktivnosti, poticanje mladih na preuzimanje i prakticiranje uloge aktivnog građanina u različitim dijelovima društvenog života i rješavanju pojedinih društvenih problema, zadovoljavanje potreba mladih u lokanoj zajednici kroz razne kulturne, sportske, zdravstvene i ostale društvene aktivnosti.

Ciljevi Javnog poziva i prioriteti za dodjelu sredstava za 2025. godinu su:

1. **Informiranje mladih** kroz

* podršku projektima ili programima kojima se potiče dijalog s mladima i među mladima,
* podršku projektima ili programima kojima se organiziraju edukacije za ljude koji rade s mladima o informiranju mladih.

1. **Obrazovanje, znanost i cjeloživotno učenje** kroz

* podršku projektima ili programima za neformalno obrazovanje mladih,
* podršku projektima ili programima za jačanje potencijala mladih i važnost osobnog razvoja,
* podršku projektima ili programima za jačanje STEM vještina i kompetencija mladih.

1. **Zapošljavanje i poduzetništvo** kroz

* podršku projektima ili programima edukacije mladih o radničkim pravima,
* podršku projektima ili programima rada s mladima koji nisu u sustavu obrazovanja i osposobljavanja,
* podršku projektima ili programima edukacije mladih o samozapošljavanju i društvenom poduzetništvu,
* podršku projektima ili programima financijske pismenosti mladih.

1. **Aktivno sudjelovanje mladih u društvu**, **rad s mladima i održivi razvoj zajednice** kroz

* podršku projektima ili programima kojima se organiziraju različite tematske aktivnosti usmjerene većem broju mladih,
* podršku projektima ili programima kojima se potiče suradnja udruga mladih i za mlade s nadležnim tijelima,
* podršku projektima ili programima osnaživanja manjih lokalnih organizacija za uključivanje u razvoj zajednice,
* podršku projektima ili programima usmjerenim na aktivističko i volontersko djelovanje mladih,
* podršku projektima ili programima za osnaživanje mladih znanjima o održivom razvoju.

1. **Socijalna uključenost mladih** kroz

* podršku projektima ili programima usmjerenim na uključivanje mladih s manje mogućnosti (mladi u riziku od socijalne isključenosti, mladi iz ruralnih područja),
* podršku projektima ili programima za provedbu aktivnosti s mladima OSI.

1. **Zdravlje i sport mladih** kroz

* podršku projektima ili programima koji promiču zdravlje i zdravi stil života mladih,
* podršku projektima ili programima koji potiču uključivanje mladih u život lokalne zajednice kroz sportske aktivnosti.

Aktivnosti koje prijavitelj predlaže moraju biti dostupne i otvorene za sve mlade (npr. edukacije, seminari, predavanja, tribine ili radionice ne smiju biti namijenjene samo za članove udruga nego i za druge zainteresirane mlade) te se moraju provoditi isključivo na području Istarske županije.

Popis prihvatljivih aktivnosti koji je naveden nije konačan te će se odgovarajuće aktivnosti koje doprinose ostvarenju općih i posebnih ciljeva Javnog poziva, a koje nisu navedene u popisu, također uzeti u obzir za financiranje.

Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

Bez obzira na kvalitetu prijavljenog projekta ili programa Istarska županija neće financirati aktivnosti koje se već financiraju iz nekog javnog izvora kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora (zabrana dvostrukog financiranja).

Strateški dokumenti temeljem kojih su postavljeni ciljevi i određeni prioriteti financiranja:

Akcijski plan za mlade Istarske županije 2022. do 2025. godine:

<https://www.istra-istria.hr/hr/dokumenti/ostali-dokumenti/strategije-i-programi/akcijski-plan-za-mlade-istarske-zupanije-2022-2025/>

Regionalni program za mlade Istarske županije od 2018. do 2022. godine:

<https://www.istra-istria.hr/fileadmin/dokumenti/Izdvojeno/171228_Program_mladi_IZ.pdf>

1. ****VRSTA I VISINA FINANCIJSKE POTPORE****

Financijska sredstva koja se dodjeljuju putem ovog Javnog poziva odnose se na financiranje jednogodišnjih programa ili projekata čija se provedba aktivnosti treba zaključiti do 31. prosinca 2025. godine.

Sredstva za provedbu Javnog poziva osigurana su u ukupnom iznosu od 50.000,00 EUR. Najmanji iznos financijskih sredstava koji se može prijaviti i ugovoriti je 1.000,00 EUR, a najveći iznos po pojedinom projektu ili programu je 5.000,00 EUR.

Nije dozvoljeno dvostruko financiranje istih aktivnosti na pojedinom projektu ili programu.

Svaki prijavitelj može na Javni poziv podnijeti prijavu za najviše 5 projekata ili programa za čiju će se provedbu potpisati jedan Ugovor.

Predviđeni broj potpora koje će se dodijeliti: 25.

1. UVJETI KOJE MORAJU ISPUNJAVATI PODNOSITELJI PRIJAVA NA JAVNI POZIV

Pravo prijave na Javni poziv imaju udruge koje su registrirane prema Zakonu o udrugama („Narodne novine“ br. 88/01,11/02), odnosno registrirane i usklađene ili su u postupku usklađenja s odredbama Zakona o udrugama („Narodne novine“ br. 74/14, 70/17, 98/19, 151/22), koje su programski usmjerene na obrazovne, kulturne, sportske, zdravstvene i ostale društvene aktivnosti i rad s mladima na području Istarske županije, te kojima temeljni cilj osnivanja i djelovanja nije stjecanje dobiti.

Prijavu programa na Javni poziv može podnijeti udruga uz ispunjavanje sljedećih uvjeta:

* da je upisana u Registar udruga ili drugi odgovarajući registar i da imaju registrirano sjedište u Istarskoj županiji,
* da je upisana u Registar neprofitnih organizacija,
* da se svojim statutom opredijelila za obavljanje djelatnosti i aktivnosti koje su predmet financiranja sukladno ovom Javnom pozivu, kao i promicanje uvjerenja i ciljeva koji nisu u suprotnosti s Ustavom i zakonom,
* da ima utvrđen način objave programskog i financijskog izvješća o radu za proteklu godinu (mrežne stranice udruge ili drugi prikladan način),
* da ima organizacijske i ljudske resurse za provedbu projekta ili programa,
* da ima uređen sustav prikupljanja članarina,
* da je ispunila dosadašnje ugovorne obveze prema Istarskoj županiji kao davatelju financijskih sredstava,
* da nema duga po osnovi javnih davanja o kojima službenu evidenciju vodi Porezna uprava,
* da nije u stečajnom postupku, postupku prisilne naplate ili u postupku likvidacije,
* da se protiv odgovorne osobe udruge – osobe ovlaštene za zastupanje u RH ne vodi kazneni postupak.

Razmatrat će se prijave samo onih udruga koje osim ovih uvjeta ispunjavaju i sve uvjete iz toč. IV. Javnog poziva.

Javni poziv se ne odnosi na:

* financiranje programa i projekata ustanova, udruga i zaklada čiji je osnivač ili suosnivač Istarska županija ili Republika Hrvatska ili druga jedinica lokalne i područne (regionalne) samouprave,
* financiranje proizvodnje i objave programskih sadržaja u elektroničkim publikacijama koje provode udruge koje su upisane u Upisnik pružatelja elektroničkih publikacija koji vodi Vijeće za elektroničke medije,
* financiranje programa i projekata javnih potreba koje provode udruge i koji su u pojedinim područjima propisani posebnim zakonima,
* na programe i projekte u kojima Istarska županija sudjeluje kao partner ili suorganizator,
* dodjelu nefinancijske podrške u pravima, pokretninama i nekretninama namijenjene udrugama,
* sufinanciranje obveznog doprinosa korisnika financiranja za provedbu programa i projekata ugovorenih iz programa Europske unije, fondova Europske unije i inozemnih fondova.

Iz proračuna Istarske županije neće se financirati aktivnosti podnositelja prijava koje se sukladno posebnom zakonu i drugim propisima smatraju gospodarskom djelatnošću.

Na Javni poziv se ne mogu prijaviti odnosno nisu prihvatljivi podnositelji prijave političke stranke, vjerske zajednice, sindikati i udruge poslodavaca.

1. PARTNERSTVA I SURADNJA NA PROVEDBI PROJEKATA ILI PROGRAMA

Partneri moraju biti pravne osobe registrirane kao neprofitne organizacije, institucije ili ustanove. Partnerstvo u programu ili projektu se dokazuje Izjavom o partnerstvu, potpisanom i ovjerenom od strane nositelja programa ili projekta te svih partnera na programu ili projektu.

Potpisana Izjava o partnerstvu se prilaže ako je u Obrascu opisa projekta ili programa na za to predviđenom mjestu upisano da se projekt ili program provodi s partnerom, odnosno s partnerima. Ukoliko je podnositelj prijave upisao da se projekt ili program provodi s više partnera, dužan je dostaviti Izjavu o partnerstvu za svakog partnera, potpisanu od strane svake partnerske organizacije. Također, u Obrascu opisa projekta ili programa potrebno je navesti koje će konkretne aktivnosti provoditi partner, odnosno partneri.

Izjavu ne treba prilagati ako je u prijavi navedeno da se projekt ili program provodi samostalno.

Partneri svoj doprinos provedbi projekta ili programa mogu dati kroz suradnju u provedbi aktivnosti i/ili u provedbi aktivnosti korištenjem drugih resursa (osiguravanje prostora, oprema, podmirivanje materijalnih troškova prostora, troškova potrošnog materijala za aktivnosti i sl.).

Financijski doprinos projektu ili programu partner može dati u novcu ili kroz rad svojih djelatnika.

Za provedbu, izvještavanje i rezultate projekta ili programa u cijelosti je odgovoran podnositelj prijave.

1. PRIHVATLJIVI TROŠKOVI KOJI ĆE SE FINANCIRATI PUTEM JAVNOG POZIVA

Sredstvima ovog Javnog poziva mogu se financirati samo stvarni i prihvatljivi troškovi, nastali provođenjem projektnih ili programskih aktivnosti u vremenskom razdoblju naznačenom u Javnom pozivu i ovim Uputama.

Prilikom procjene projekta ili programa ocjenjivat će se potreba naznačenih troškova u odnosu na planirane aktivnosti kao i realnost visine navedenih troškova.

**Prihvatljivi troškovi** su troškovi koje je imao korisnik financiranja, a koji ispunjavaju sljedeće kriterije:

- nastali su za vrijeme razdoblja provedbe programa ili projekta u skladu s Ugovorom,

- moraju biti navedeni u ukupnom predviđenom proračunu programa ili projekta,

- nužni su za provođenje programa ili projekta koji je predmetom dodjele financijskih sredstava,

- mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija,

- trebaju biti umjereni, opravdani i usuglašeni sa zahtjevima racionalnog financijskog upravljanja, sukladno načelima ekonomičnosti i učinkovitosti.

U skladu s prihvatljivim troškovima i kada je to relevantno za poštivanje propisa

o javnoj nabavi, prihvatljivim se smatraju sljedeći **izravni troškovi** korisnika financiranja i njegovih partnera:

- troškovi zaposlenika angažiranih na programu ili projektu koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću i naknade, sukladno odredbama ovog Pravilnika i Uredbe,

- putni troškovi i troškovi dnevnica za zaposlenike i druge osobe koje sudjeluju u programu ili projektu, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna,

- troškovi kupnje ili iznajmljivanja opreme i materijala (novih ili rabljenih) namijenjenih isključivo za program ili projekt, te troškovi usluga pod uvjetom da su u skladu s tržišnim cijenama,

- troškovi potrošne robe,

- troškovi podugovaranja,

- troškovi koji izravno proistječu iz zahtjeva ugovora, uključujući troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje, itd.),

- troškovi reprezentacije (catering) u maksimalnom iznosu do 15% ukupno odobrenog iznosa financiranja projekata ili programa.

Osim izravnih, korisniku sredstava se može odobriti i pokrivanje dijela **neizravnih**

**troškova** kao što su: energija, voda, uredski materijal, sitan inventar, telefon, pošta i drugi indirektni troškovi koji nisu povezani s provedbom programa ili projekta, u maksimalnom iznosu do 20% ukupno odobrenog iznosa financiranja iz proračuna Istarske županije.

**Neprihvatljivim troškovima** projekta ili programa smatraju se sljedeći troškovi:

- dugovi i stavke za pokrivanje gubitaka ili dugova,

- dospjele kamate,

- stavke koje se već financiraju iz javnih izvora,

- kupovina zemljišta ili građevina, osim kada je to nužno za izravno provođenje programa ili projekta, kada se vlasništvo mora prenijeti na korisnika financiranja i/ili partnere najkasnije po završetku programa ili projekta,

- gubici na tečajnim razlikama,

- zajmovi trećim stranama.

Odobrene financijske potpore korisnik je dužan utrošiti isključivo za realizaciju aktivnosti programa ili projekta utvrđenih troškovnikom i ugovorom.

Prilikom provedbe programa ili projekta, sve naknadne potrebe za izmjenom stavki troškovnika moraju biti dostavljene Istarskoj županiji u pisanom obliku na suglasnost za vrijeme trajanja provedbe, a ne u tijeku podnošenja izvješća o provedbi programa ili projekta.

U slučaju da su izmjene troškovnika između proračunskih stavki veće od 15%, kao i u slučaju izmjena i dopuna aktivnosti programa ili projekta kojima se utječe na njegovu osnovnu svrhu, podnositelj prijave obvezno mora dostaviti pisani zahtjev za odobrenjem te obrazloženje izmjena i dopuna troškovnika davatelju financijskih sredstava.

Svako odstupanje od troškovnika bez odobrenja nadležnog županijskog upravnog tijela smatrat će se nenamjenskim trošenjem sredstava.

Kako bi se mogle prihvatiti (i dokazati) određene aktivnosti kao izvršene, poput održanih okruglih stolova, edukacija, provedene evaluacije i sl., potrebno je priložiti konkretne dokaze (potpisne liste sudionika, fotografije, evaluacijske listiće ili slično za svaku pojedinu provedenu aktivnost).

1. OBVEZE POSTUPANJA SUKLADNO UPUTAMA I TEKSTU JAVNOG POZIVA I POPIS PRILOGA KOJI SE PRILAŽU DOKUMENTACIJI

Prijavitelji su u obvezi prijavu projekta ili programa izraditi sukladno ovim Uputama i tekstu Javnog poziva.

Dokumentaciju sa prilozima za prijavu na ovaj Javni poziv sačinjavaju:

* Obrazac opisa projeka ili programa (Word),
* Obrazac proračuna projekta ili programa (Excel),
* Obrazac izjave o nepostojanju dvostrukog financiranja.

Dokazi o registraciji udruge:

* preslika Izvatka iz Registra udruga ili drugog odgovarajućeg registra (može ga zamijeniti i ispis elektronske stranice sa svim podacima udruge iz registra)
* preslika Izvatka iz Registra neprofitnih organizacija (može ga zamijeniti i ispis elektronske stranice sa svim podacima organizacije iz registra)

Ostala dokumentacija i prilozi:

* preslika važećeg Statuta ili izvatka iz Statuta udruge iz kojeg je vidljiva djelatnost udruge i njezini ciljevi – presliku mora potpisati i ovjeriti ovlaštena osoba udruge i pečatiti ju pečatom udruge,
* dokaz da je općim aktom utvrđen način objave programskog i financijskog izvješća o radu za proteklu godinu (mrežne stranice udruge ili drugi prikladan način) – preslika općeg akta,
* dokaz da udruga ima organizacijske i ljudske resurse za provedbu programa – preslika akta ili drugog dokaza,
* dokaz da udruga ima uređen sustav prikupljanja članarina – preslika akta kojim je to regulirano,
* dokaz (potvrda Porezne uprave) ne starija od 30 dana računajući od dana objave Javnog poziva, iz koje je vidljivo da ne postoji dug, a u slučaju da postoji dug, on mora biti podmiren prije samog potpisivanja Ugovora,
* dokaz da se protiv odgovorne osobe, tj. ovlaštene osobe za zastupanje udruge koja je potpisala obrasce za prijavu programa i koja je ovlaštena potpisati ugovor o financiranju, ne vodi kazneni postupak u RH (uvjerenje Općinskog suda prema mjestu prebivališta odgovorne osobe udruge ne starije od 6 mjeseci od dana objave Javnog poziva),
* Izjava o partnerstvu (ako je primjenjivo)
* Privola za obradu osobnih podataka.

1. ADRESA I NAČIN DOSTAVE PRIJAVE PROGRAMA ILI PROJEKTA

Prijavitelji su obvezni ispuniti na hrvatskom ili talijanskom jeziku sve podatke u Obrascu opisa programa i Obrascu proračuna, te u Obrascu izjave o nepostojanju dvostrukog financiranja, koji su dostupni na službenoj web stranici Istarske županije [www.istra-istria.hr](http://www.istra-istria.hr)

Popunjeni i ovjereni obrasci se s ostalim prilozima iz toč. 6. ovih Uputa dostavljaju u papirnatom obliku preporučenom pošiljkom u zatvorenoj omotnici na adresu:

**ISTARSKA ŽUPANIJA – REGIONE ISTRIANA**

**Upravni odjel za talijansku nacionalnu autohtonu zajednicu,**

**nacionalne manjine i mlade**

**Obala A. Rismondo 2, 52210 Rovinj-Rovigno**

**„Prijava na Javni poziv za podnošenje prijava projekata ili programa za financiranje aktivnosti za mlade iz Proračuna Istarske županije za 2025. godinu – NE OTVARATI“**

Ukoliko prijavitelji ne mogu prijavu dostaviti preporučenom pošiljkom, mogu istu predati neposredno ili putem kurira na adresu:

**ISTARSKA ŽUPANIJA – REGIONE ISTRIANA**

**Upravni odjel za talijansku nacionalnu autohtonu zajednicu,**

**nacionalne manjine i mlade**

**Obala A. Rismondo 2, 52210 Rovinj-Rovigno**

Prijave na Javni poziv dostavljaju se zaključno s **8. veljače 2025.** godine. Prijava poštom je dostavljena u roku ako je na prijamnom žigu vidljivo da je zaprimljena u pošti do datuma roka za prijavu na Javni poziv, uključujući i navedeni datum.

Prijave pristigle nakon roka, nepotpune prijave ili prijave neovlaštenih predlagatelja neće se razmatrati.

Da bi prijava bila pravovaljana treba sadržavati ispunjene, potpisane i ovjerene obrasce kao i sve dokumente s prilozima iz toč. 6. ovih Uputa.

Prijava koja nije izrađena u skladu s tekstom Javnog poziva i ovim Uputama smatrati će se neprihvatljivom prijavom i kao takva će se odbiti, bez ocjenjivanja.

1. ROKOVI I NAČIN POSTAVLJANJA PITANJA

Sva pitanja vezana uz Javni poziv mogu se postaviti isključivo elektroničkim putem, slanjem upita na sljedeću adresu: [talz-nacm@istra-istria.hr](mailto:talz-nacm@istra-istria.hr) i to najkasnije 8 dana prije isteka Javnog poziva.

Odgovori na pojedine upite u najkraćem mogućem roku biti će poslani izravno na adrese onih koji su pitanja postavili.

1. PREGLED I OCJENA PRIJAVE

Pregled prijava i provjeru ispunjavanja propisanih formalnih uvjeta iz Javnog poziva izvršit će Povjerenstvo za pripremu i provedbu natječajnog postupka (dalje: Povjerenstvo), koje ima tri člana i isti broj zamjenika članova, a imenuje ih Odlukom pročelnica Upravnog odjela za talijansku nacionalnu autohtonu zajednicu, nacionalne manjine i mlade Istarske županije.

Prilikom pregleda prijava Povjerenstvo provjerava i utvrđuje:

1. da li je prijava dostavljena u roku, te da li je prijava zaprimljena u zatvorenoj omotnici,
2. pristupa otvaranju prijava, evidentira ih i svakoj prijavi dodjeljuje evidencijski ili urudžbeni broj,
3. utvrđuje da li je prijava dostavljena na pravi Javni poziv,
4. utvrđuje da li prijava sadrži sve propisane obrasce koji moraju biti popunjeni, potpisani i ovjereni i ostalu dokumentaciju – dokaze s prilozima,
5. utvrđuje da li je zatražen iznos sredstava unutar financijskih pragova iz Javnog poziva,
6. utvrđuje da li je udruga upisana u Registar udruga RH i u Registar neprofitnih organizacija pri Ministarstvu financija RH,
7. utvrđuje da li su poslani obrasci ovjereni i ispunjeni sukladno uvjetima iz Javnog poziva.

Nakon provjere svih pristiglih i zaprimljenih prijava, Povjerenstvo za pripremu i provedbu natječajnog postupka izrađuje popis udruga koje su zadovoljile propisane uvjete i popis udruga koje nisu udovoljile propisane uvjete, te predsjednik/-ca Povjerenstva donosi Odluku koje se prijave upućuju u daljnju proceduru, tj. na stručno ocjenjivanje Povjerenstvu za ocjenjivanje, a koje se odbijaju iz razloga neispunjavanja propisanih uvjeta iz Javnog poziva.

U roku od 8 dana od dana prijema obavijesti o neispunjavanju uvjeta, udruge imaju pravo podnijeti pisani prigovor pročelnici Upravnog odjela za talijansku nacionalnu autohtonu zajednicu, nacionalne manjine i mlade Istarske županije. U slučaju prihvaćanja prigovora, prijava će biti upućena u daljnju proceduru, a u slučaju neuvažavanja prigovora prijava će biti odbijena.

Stručno ocjenjivanje prijava koje su podnijele udruge koje su zadovoljile propisane uvjete izvršit će Povjerenstvo za ocjenjivanje koje se sastoji od minimalno 3 člana i istog broja zamjenika, a imenuje ih Župan.

Postupak stručne ocjene kvalitete programa utvrđuje Povjerenstvo temeljem sljedećih kriterija:

**9.1. Opći kriteriji za procjenu** programa ili projekata prijavljenih na Javni poziv su:

1. usklađenost ciljeva programa ili projekta s ciljevima i prioritetnim područjima strateških dokumenata iz područja Javnog poziva za koje je program ili projekt prijavljen (0 - 10 bodova),
2. kvaliteta i sadržajna inovativnost prijavljenog programa ili projekta (0 - 5 bodova),
3. kvaliteta dosadašnjeg rada, uspjesi i iskustvo u provođenju programa ili projekta udruge (0 - 5 bodova),
4. neposredna društvena korist za lokalnu zajednicu te doprinos razvoju civilnog društva (0 - 50 bodova),
5. definiranje ciljnih skupina i krajnjih korisnika, izvedivost, očekivani rezultati i učinci (0 - 10)
6. financijska, organizacijska i stručna sposobnost za provedbu programa ili projekta (0 - 10 bodova),
7. realan odnos troškova i očekivanih rezultata programa ili projekta (0 - 5 bodova),
8. procjena troškovnika programa ili projekta (0 - 5 bodova),
9. održivost programa ili projekta (0 - 5 bodova),
10. referencije u provođenju programa ili projekata Europske unije (0 - 5 bodova).

**9.2. Posebni kriteriji za procjenu** programa ili projekata prijavljenih na Javni poziv su:

1. originalnost/inovativnost programa u odnosu na sve pristigle prijave (0 - 5 bodova),
2. uloga i važnost partnera u provođenju programa i projekta (0 - 5 bodova),
3. uključenost volontera u provedbi programa i projekta (0 - 5 bodova),
4. uključenost rodne ravnopravnosti u provedbi programa i projekta (0 - 5 bodova).

Povjerenstvo za ocjenjivanje temeljem provedene evaluacije prijava koje su zadovoljile uvjete iz Javnog poziva, utvrđuje broj bodova za svaku prijavu koja je ušla u proces procjene.

1. DONOŠENJE ODLUKE O DODJELI SREDSTAVA I UGOVARANJE

Nakon ocjenjivanja prijava, Povjerenstvo za ocjenjivanje daje prijedlog nadležnom tijelu za donošenje Odluke o odobravanju tj. dodjeli financijskih sredstava udrugama za programe ili projekte s najvećim brojem bodova.

Obavijest o rezultatima Javnog poziva s podacima o udrugama, programima ili projektima kojima su odobrena sredstva i iznosima odobrenih sredstava bit će objavljena na web stranici: [www.istra-istria.hr](http://www.istra-istria.hr)

Županija će u roku od 8 dana od dana donošenja Odluke o dodjeli financijskih sredstava pismenim putem obavijestiti one udruge čiji programi ili projekti nisu prihvaćeni za financiranje, te o razlozima neprihvaćanja, kao i o ostvarenom broju bodova po pojedinim kategorijama ocjenjivanja i obrazloženjem opisnog dijela ocjene programa ili projekta.

Korisnik financijskih sredstava dodijeljenih po Javnom pozivu za odabrani program zaključuje s Istarskom županijom Ugovor o su/financiranju programa najkasnije 30 dana od dana donošenja Odluke o financiranju, a prije potpisivanja Ugovora još jednom ispunjava i potpisuje Obrazac izjave o nepostojanju dvostrukog financiranja, kako ne bi isti programi ili projekti u međuvremenu bili sufinancirani po drugim pozivima odnosno natječajima na koje se prijavitelj prijavio.

1. ROKOVI I NAČIN PODNOŠENJA PRIGOVORA NA ODLUKU O DODJELI SREDSTAVA

Udrugama kojima nisu odobrena financijska sredstva može se na njihov zahtjev u roku od 8 dana od dana primitka pisane obavijesti o rezultatima Javnog poziva omogućiti uvid u ocjenu njihova programa uz pravo Županije da zaštiti tajnost podataka o osobama koje su ocjenjivale program/projekt.

Udruge kojima nisu odobrena financijska sredstva po Javnom pozivu mogu uložiti pisani prigovor protiv Odluke o dodjeli financijskih sredstava Istarskoj županiji u roku od 8 dana od dana primitka obavijesti o rezultatima Javnog poziva.

Prigovor ne odgađa izvršenje odluke i daljnju proceduru.

Prigovor se u jednom primjerku podnosi preporučenom pošiljkom na adresu:

**ISTARSKA ŽUPANIJA – REGIONE ISTRIANA**

**Upravni odjel za talijansku nacionalnu autohtonu zajednicu,**

**nacionalne manjine i mlade**

**Obala A. Rismondo 2, 52210 Rovinj-Rovigno**

O prigovoru odlučuje Župan Istarske županije u roku od 8 dana od dana zaprimanja prigovora.

1. INFORMIRANJE I VIDLJIVOST

Korisnik financiranja mora osigurati vidljivost financiranja projekta ili programa od strane Davatelja financijskih sredstava. Na svim materijalima vezanim za projekt ili program korisnik financiranja mora istaknuti službeni logo Istarske županije te navesti da je projekt ili program financiran iz proračuna Istarske županije. Cilj informiranja i vidljivosti je podizanje svijesti javnosti, medija i dionika o ulozi tijela javne vlasti koja financiraju Javni poziv te rezultatima i učincima financiranih projekata ili programa.

Korisnik financiranja ujedno je dužan uputiti službeni poziv Istarskoj županiji za sudjelovanje na otvorenju/zatvaranju službenog projekta ili programa.